**Manyleb Person ar gyfer Aelodau’r Panel**

**Y Panel Grantiau**

Bydd Panel Grantiau o 8 yn cael ei ffurfio gyda chynrychiolwyr sydd â diddordeb yn yr ardal dan sylw. Dewisir aelodau yn ôl eu teilyngdod eu hunain, bydd 2 o’r 8 aelod yn swyddogion Awdurdod Lleol a fydd yn derbyn gwahoddiad i eistedd ar y panel – un o bob sir.

Y brif neges o’r ymgynghoriad oedd y dylai aelodau’r panel gynrychioli’r gymuned leol / ardal o fudd. Dewisir y panel drwy gais agored am geisiadau. Bydd Cadwyn Clwyd yn sefydlu grŵp i asesu’r ceisiadau yn erbyn y fanyleb person a ddarparwyd yn Atodiad 4. Bydd aelodaeth y Panel yn cael ei hadolygu bob 2 flynedd. Rhagwelir y bydd y panel yn cyfarfod o leiaf dwywaith y flwyddyn a hyd at uchafswm o 4 gwaith y flwyddyn er mwyn ystyried ceisiadau.

Bydd y panel yn cwrdd rhwng dwy a phedair gwaith y flwyddyn a bydd angen asesu’r ceisiadau yn erbyn meini prawf penodol ac yn gwneud argymhelliad i gymeradwyo neu wrthod prosiectau. Bydd Brenig Wind Ltd yn cymeradwyo argymhelliad y panel.

Mae’r canlynol yn darparu manyleb o’r sgiliau, profiad a gwybodaeth sy’n ofynnol gan aelodau’r panel.

1. Gwybodaeth drylwyr o’r ardal ddaearyddol a’i chymunedau
2. Gwybodaeth a dealltwriaeth gadarn o’r materion, heriau a’r cyfleoedd sy’n wynebu’r ardal
3. Sgiliau rhyngbersonol gwych i greu perthnasoedd gyda chyrff y sector cyhoeddus, y trydydd sector a’r sector cymunedol
4. Arbenigedd i hwyluso prosiectau, fforymau cymunedol a/neu baneli gwneud penderfyniadau, sy’n canolbwyntio ar sicrhau consensws a/neu ddatblygu a darparu prosiectau lleol.
5. Profiad o weithio gyda phwyllgorau a byrddau gwirfoddol, naill ai fel aelod neu mewn rôl gefnogol
6. Profiad neu wybodaeth ymarferol o wneud cais am neu ddosbarthu cyllid (e.e. rhoi grantiau confensiynol, rhoi grantiau cyfranogol, comisiynu)
7. Sgiliau darllen, rhifedd a dadansoddi cryf a’r gallu i brosesu gwybodaeth yn gywir.
8. Brwdfrydedd, hyblygrwydd a’r gallu i weithio’n effeithiol fel rhan o dîm.
9. Hyddysg mewn cyfrifiadura a mynediad at TGCh.